Deg yixef amewzaru yella-d ɣef iferdisen n teẓri, deg-s ad d-nawi awal s telqay ɣef ungal, ama d tibadutin yellan deg isegzawalen d yimawalen, neɣ tibadutin d-fkan kra inagmayen, ama d iqbayliyin neɣ d iberraniyen; akken daɣen ad d-nmeslay ɣef umezruy n wungal aqbayli d tulmisin-is tigejdanin, akken diɣen nmeslaya-d ɣef wungal amsaltu anda ad d-nawi-d ɣef unerniis d tulmisin-is d leṣnaf yesɛa, Syen ad nsbadu-d tasleḍt tasentalant, anida i ad d-nawwi awal ɣef usentel, ama d tibadutin yellan deg isegzawalen n tsekla d isegzawalen n uzɣan aseklan, ama d tibadutin d-fkan inagmayen; akken daɣen ad d-nmeslay ɣef yirit imi ula d netta d aferdis agejdan di tesleḍt tasentalant; syin akin ad neddi ad d-nmeslay ɣef tesleḍt tasentalant, ama d tibadutin d umezruy-is.